Kjøllefjord kirke

Kjøllefjord kirke er en langkirke fra 1951 i Lebesby kommune, Finnmark fylke. Den er bygget i stein og har 300 plasser. Kirken er en gave fra Danmark etter krigen. Den forrige kirken i bygden ble brent under nedbrenningen av fylket i 1944. Arkitekten Finn Bryn tegnet i samme periode også Kautokeino kirke og Molde domkirke. Taket i kirkeskipet er dekorert med et takmaleri laget av Carsten Lien. Maleriet forestiller fiskegarn og stjerner, med konturene av et skip i bakgrunnen. Arkitekten og Lien samarbeidet med treskjæreren Hanna Jessen for å lage altertavlen, som viser Jesus på korset. Arkitekten tegnet også både prekestolen og døpefonten. I 1979 ble det bygget en menighetssal i tilknytning til kirken. Referanser Litteratur Dahle, Einar: Kirker i Norge. Bind 6: Modernismen, 1900-tallet. ARFO, Oslo, 2008. ISBN 978-82-91399-12-6 Side 88-93. Rødvik, Helge; Sunde, Øystein; Bekkelund, Ole (1977). Kjøllefjord kirke 1738-1976. Kjøllefjord menighetsråd. CS1-vedlikehold: Flere navn: forfatterliste (link) Arkitekturguide for Nord-Norge og Svalbard Rasmussen, Alf Henry (1993). «Kjøllefjord kirke, Kjøllefjord». Våre kirker. Norsk kirkeleksikon. Kirkenær: Vanebo forlag. s. 104. ISBN 82-75-27022-7. Eksterne lenker (no) «Kjøllefjord kirke». Kirkesøk. Den norske kirke. (no) «Kjøllefjord kirke». Kulturminnesøk. Riksantikvaren – Direktoratet for kulturminneforvaltning.